b'\n_START_ARTICLE_\nIzolacija od ov\xc4\x8dje vune\n_START_PARAGRAPH_\nIzolacija od ov\xc4\x8dje vune ima toplinska izolacijska svojstva koja su sli\xc4\x8dna mineralnoj vuni. Niski toplinska koeficijent toplinske vodljivosti k zamotuljka ov\xc4\x8dje vune je 0,039 W/m K na 10 \xc2\xb0C, \xc5\xa1to je sli\xc4\x8dno ostalim vlaknastim izolatorima. Prikupljena prirodna vuna isprana je nekoliko puta da bi uklonio lanolin, te se zatim mije\xc5\xa1a sa poliesterom koji poma\xc5\xbee da zadr\xc5\xbei svoj oblik. Zamotuljak vune op\xc4\x87enito sadr\xc5\xbei 85% vune pomije\xc5\xa1ane sa 15% poliestera. Ov\xc4\x8dja vuna je prirodno vlakno dobiveno od potpuno obnovljivog izvora. \xc4\x8ci\xc5\xa1\xc4\x87enje, izlaganje zraku i toplinska obrada vezivanja tijekom proizvodnje tro\xc5\xa1i minimalnu energiju. Ona koristi samo 14% energije koja se ina\xc4\x8de koristila za proizvodnju izolacije od mineralne vune._NEWLINE_Ov\xc4\x8dja vuna je higroskopna i stoga \xc4\x87e apsorbirati i osloboditi vodenu paru, ne naru\xc5\xa1avaju\xc4\x87i njezinu toplinsku u\xc4\x8dinkovitost. Kod hladnog vremena, ov\xc4\x8dja vuna apsorbira toplinu iz vlage u zraku, \xc5\xa1to joj omogu\xc4\x87uje da se smanji gubitak topline iz zgrade. U toplo vrijeme, osloba\xc4\x91anje vlage ima u\xc4\x8dinak hla\xc4\x91enja na vlakna koja smanjuje protok topline u zgradi. Vuna ima vi\xc5\xa1u vatrootpornost od celuloze i celularno plasti\xc4\x8dnih izolatora. Topi se kada do\xc4\x91e u dodir sa izvorom plamena, ali bi se trebala sama i ugasiti. Tretirana je sa neopasnim vatrootpornim sredstvom kako bi pobolj\xc5\xa1ala svoju vatrootpornost, zapaljivost i povr\xc5\xa1inu \xc5\xa1irenja plamena. _NEWLINE_Ov\xc4\x8dja je vuna uobi\xc4\x8dajeno dostupna u zamotuljcima u \xc5\xa1irini od 400 mm ili 600 mm ,te u tri debljine: 50 mm, 75 mm i 100 mm. Ov\xc4\x8dja je vuna pogodna za toplinsku izolaciju tavana, potkrovlja, drvenih zidova i drvenih podova.\n_START_SECTION_\nSvojstva ov\xc4\x8dje vune\n_START_PARAGRAPH_\nOv\xc4\x8dja vuna mo\xc5\xbee se rezati veoma lako sa o\xc5\xa1trim no\xc5\xbeem ili \xc5\xa1karama i ne zahtijeva nikakvu za\xc5\xa1titnu opremu za ugradnju. Ov\xc4\x8dja se vuna prilago\xc4\x91ava obliku potkrovlja, greda i \xc4\x8davala, te osigurava trajnu prilago\xc4\x91enost. Kada se ispravno ugradi zadr\xc5\xbeava svoju nisku gusto\xc4\x87u i toplinsku izvedbu, te \xc4\x87e imati \xc5\xbeivotni vijek vi\xc5\xa1e od 50 godina. Ov\xc4\x8dja vuna je mogu\xc4\x87e osjetljiva na glodavce, te im mo\xc5\xbee slu\xc5\xbeiti kao materijal za gnije\xc5\xbe\xc4\x91enje, ali zamotuljci vune se tretiraju sa insekticidom od moljaca ili kukaca._NEWLINE_Vuna ima vi\xc5\xa1u vatrootpornost od celuloze i celularno plasti\xc4\x8dnih izolatora. Topi se kada do\xc4\x91e u dodir sa izvorom plamena, ali bi se trebala sama i ugasiti. Tretirana je s neopasnim vatrootpornim sredstvom, kako bi pobolj\xc5\xa1ala svoju vatrootpornost, zapaljivost i povr\xc5\xa1inu \xc5\xa1irenja plamena._NEWLINE_Ov\xc4\x8dja vuna ima izolacijska svojstva koja su jednakovrijedna izolaciji od mineralne vune. Ukupna debljina izolacijskog materijala od 250 mm, kada je postavljen na mjeru u podu potkrovlja, imati \xc4\x87e koeficijent prolaska topline U od 0,16 W/m\xc2\xb2K. Niski koeficijent toplinske vodljivosti k zamotuljka ov\xc4\x8dje vune je 0,039 W/m K na 10\xc2\xb0C, \xc5\xa1to je sli\xc4\x8dno ostalim vlaknastim izolatorima.\n_START_SECTION_\nDruge primjene ov\xc4\x8dje vune\n_START_PARAGRAPH_\nJo\xc5\xa1 jedna primjena ov\xc4\x8dje vune je kori\xc5\xa1tenje kao ekolo\xc5\xa1ko gnojivo. Vuna se pretvara pomo\xc4\x87u strojeva za peletiranje u pelete koji se mogu koristiti u poljoprivredi i vrtlarenju. Ona je ekolo\xc5\xa1ka i ne zahtjeva pranje. U Austriji, Njema\xc4\x8dkoj i Italiji se ve\xc4\x87 preradjuje i koristi na taj na\xc4\x8din.'